|  |  |  |
| --- | --- | --- |
| 18.12.2024.  | Nr. | 2210/2.1.4 |
| Uz |  | Nr. |  |

**Liepājas valstspilsētas pašvaldības domes priekšsēdētājam**

**Gunāram Ansiņam
pasts@liepaja.lv**

|  |
| --- |
|  |
|  |
|  |

Pārskats par kolektīvā iesnieguma virzību

Liepājas valstspilsētas pašvaldības dome 2024. gada 16. augustā saņēma Ulda Akselroda iesniegtu kolektīvo iesniegumu, kurs reģistrēts Liepājas Centrālajā administrācijā ar Nr. 3964/2.1.5, un par kuru Liepājas valstspilsētas pašvaldības dome 2024. gada 19. septembrī pieņēma lēmumu nr. 373/9 “Par kolektīvā iesnieguma virzību”.

 Atsaucoties uz iepriekš minēto un Pašvaldību likuma 57. panta ceturto daļu, sniedzu pārskatu par kolektīvā iesnieguma virzību.

1. SIA “Liepājas autostāvvietas” ir veikušas izvērtējumu par maksas un bezmaksas autostāvvietām pilsētas centra un Jūrmalas parka zonā, analizējot autostāvvietu skaitu, pieprasījumu, automašīnu apriti, kā arī autostāvvietu darbības alternatīvos variantus. Būtiskākie secinājumi:
	1. Pašvaldība izveidoja kapitālsabiedrību ar mērķi uzlabot satiksmes organizācijas plūsmu un kontrolēt automašīnu blīvumu Liepājas valstspilsētas centrā.
	2. Kopējais autostāvvietu skaits pilsētas centrā ir 4245, no kurām 506 ir maksas autostāvvietas, 1023 vietas ir bezmaksas autostāvvietu laukumos un 2716 vietās iespējams bezmaksas novietot automašīnas ielu malās.
	3. Lielākā daļa autovadītāju (68%) autostāvvietas izmanto līdz 1h, nodrošinot optimālu automašīnu apriti autostāvvietās.
	4. Atceļot maksas autostāvvietas tiks palielināts gaisa un trokšņa piesārņojums apkārtējā vidē, jo būs ievērojami grūtāk atrast brīvu vietu automašīnu novietošanai un tiks apgrūtināta piekļuve sabiedrībai vitāli svarīgiem objektiem, pakalpojumu sniegšanas un tirdzniecības vietām.
	5. No 2024. gada 1. maija tika izveidotas trīs jaunas maksas autostāvvietas Jūrmalas parkam piegulošajās ielās, kopā 167 vietas, ar mērķi uzlabot satiksmes organizācijas plūsmu un piekļuvi Jūrmalas parkam un tajā esošajiem objektiem, piemēram stadionam “Daugava”, bērnu rotaļu laukuma, u.c. Aptuveni trešā daļa autovadītāju ir izmantojuši minētās autostāvvietas īstermiņā, neuzsākot apmaksu.
2. SIA “Liepājas autostāvvietas” sagatavotā datu analīze un autostāvvietu darbības pārskats un darbības alternatīvie varianti tika prezentēti 2024. gada 7. novembra pastāvīgās Attīstības komitejas sēdē.
3. Kolektīvā iesnieguma izskatīšanas laikā saņemti trīs rakstiski priekšlikumi no iedzīvotājiem un uzņēmējiem ar lūgumu ierīkot divas pašvaldības maksas autostāvvietas un vienu bezmaksas autostāvvietu (ārpus pilsētas centra) ar 1 h stāvēšanas ilguma ierobežojumu.
4. No komersantiem, kuri komercdarbību veic Jūrmalas parkā un Liepājas pludmalē, saņemti mutiski ierosinājumi veikt izmaiņas pie Jūrmalas parka esošo maksas autostāvvietu darbības periodā, turpmāk to nosakot no 15. maija līdz 15. septembrim.

Ņemot vērā veikto datu analīzi, sagatavoto izvērtējumu un saņemtos ierosinājumus, izsakām priekšlikumu veikt grozījumus 2022. gada 15. septembra Liepājas valstspilsētas pašvaldības domes saistošo noteikumu Nr. 18 “Liepājas valstspilsētas pašvaldības maksas autostāvvietu lietošanas saistošie noteikumi” 4.2. punktā, to izsakot jaunā redakcijā “Jūrmalas parka zonā darba dienās, sestdienās un svētdienās no pulksten 8.00 līdz pulksten 20.00 laika posmā no 15. maija līdz 15. septembrim.”

Pielikumā: SIA “Liepājas autostāvvietas” sagatavotā prezentācija “Autostāvvietu Liepājas valstspilsētas centrā izvērtējums”.

|  |  |
| --- | --- |
| LIEPĀJAS VALSTSPILSĒTAS PAŠVALDĪBAS IZPILDDIREKTORS | Ronalds Fricbergs |
|  |  |

Brūna 63404794

antra.bruna@liepaja.lv